Waghond oor mediese fondse kry nuwe voorsitter | Netwerk24
05 Julie 2020 16:53
Prof. Lungile Pepeta, nuut aangestelde voorsitter van die Raad op Mediese Skemas.
Dr. Zweli Mkhize, minister van gesondheid, het Pepeta aangestel.
Dr. Sipho Kabane, uitvoerende hoof van die RMS, sê Pepeta se aanstelling kom op ’n tyd wat die land worstel met die koronaviruspandemie.
Sowat 15% van die bevolking, amper 8,9 miljoen mense, is lede van mediese fondse.
Pepeta is ’n mediese dokter en akademikus. Hy dien tans as dekaan van die fakulteit gesondheidswetenskappe aan die Nelson Mandela-Universiteit in Port Elizabeth.
Hy het voorheen in vername strukture van die Raad op Gesondheidsberoepe van Suid-Afrika (HPCSA) gedien.
Hy het ook by verskeie openbare hospitale in die veld van pediatriese kardiologie gewerk.
LEES OOK: Klein hartjies vermurwe sy hart vir mediese beroep
Hy het ’n MBChB van die Universiteit van Transkei (nou die Walter Sisulu-Universiteit) verwerf.
Sy nagraadse kwalifikasies sluit in ’n diploma in kindergesondheid, ’n genootskap van die Kollege van Kindergeneeskunde, en ’n sertifikaat in kardiologie van die Kollege van Kindergeneeskunde.
Hy hou ook ’n medisynemeestersgraad in pediatrie van die universiteit van die Witwatersrand, asook ’n genootskap van die Vereniging vir Kardiovaskulêre Gesondheid en Angiografie en Intervensie in Amerika.
Hy voltooi tans sy doktersgraad in pediatrie aan die Universiteit Stellenbosch.
Hy was sedert sy aanstelling deur die minister van gesondheid in November 2017 ’n lid van die RMS.
Hy volg dr. Clarence Mini op wat in Mei vanjaar aan Covid-19 dood is.
Meer oor: Rms | Raad Op Mediese Skemas | Clarence Mini | Dokter
Oos-Kaapse hospitale stort in duie
‘Vlaag van infeksies wag op Oos-Kaap’
Klein hartjies vermurwe sy hart vir mediese beroep